For første gang siden de skæbnesvangre dage i februar sidste år får man nu indblik i, hvad politiets efterforskning har fundet frem til skete.

TV2 Nord har netop fået aktindsigt i anklageskriftet i sagen om Mia Skadhauges Stevns forsvinden og død. Sidste år, efter en bytur i Jomfru Ane Gade, satte den 22-årige sygeplejestuderende fra Hvalpsund sig ind i en pirattaxa og forsvandt. Flere dage efter - ovenpå massiv mediedækning og stor opmærksomhed fra hele landet - fandt man først personlige ejendele tilhørende Mia i Hammer Bakker, nær Sulsted Kirke og det som Frank Olsen, politiets efterforskningsleder kaldte "dele af et lig". Voldtog og parterede hende Tiltalen mod den 37-årige går på både voldtægt og drab og siden usømmelig omgang med liget. Han har udsat hende for "betydelig lemlæstelse," lyder det. Den 37-årige bortførte Mia Skadhauge Stevn i sin pirattaxa, hvorefter han i Hammer Bakker udsatte hende for voldtægt. I følge politiets anklageskrift har den 37-årige mand efterfølgende parteret den unge pige i sin private bolig i Flauenskjold. Under voldtægt var hun ifølge anklageskriftet under "betydelig påvirkning af alkohol." Han skulle have parteret hende i mindst 231 dele, fremgår det. Drabet skete blandt andet som følge af kvælning. Sidenhed forsøgte han af skille sig af med ligdelene nogle dage efter søndag, ved at sprede dem i et større område i Dronninglund Storskov. Nu venter retssagen Den 37-årige mand, der er tiltalt i sagen, er fortsat varetægtsfængslet. I nogen tid har det været kendt, at sagen skal for Retten i Aalborg til sommer. Første officielle retssag i den historiske sag, der trak overskrifter landet over, er 7. juni. Der er afsat ni retsdage.